History of Moikeha. 147 



alua paha auanei keiki a kaua e make. E pono no paha ia kaua ke hele luahine i ka 

 moaua a ike aku i kalii i waiho ai na iwi o ka kaua keiki, a make aku kaua ma kalii e 

 make ai o ka kaua keiki. O ahaina kaua ke hele a make aku, aole o kaua ua loihi 

 ko kaua mau la." A no ia manao paa o Hooipoikamalanai e holo i Hawaii, lawe ae la 

 laua i mau hoa holo no laua a nui, i mau moepuu e make pu aku ai me Kaialea. Ua 

 manewanewaia ke poo o na kanaka a me Hooipoikamalanai ma. 



Ia holo ana aku a lakou nei a hiki ma Waipio, o ka la no hoi ia, a kekahi la ae 

 kauila ka heiau, ka la i manaoia ai o Kaialea e kau ma ka lele. A hiki aku la lakou, 

 ike ia mai la hookahi kaulua e kau ana ka puloulou alii. Ia wa ike aku la o Kila i na 

 makuahine a me na kaikuaana o ia nei, nolaila, hoolale ae la o Kila e lioomakaukau 

 na hale. Alalia kiiia aku la o Hooipoikamalanai laua o Hinauu a hoonohoia ma ka 

 hale alii o Kunaka ma Pakaalana. A o na kaikuaana hoi o ia nei, hoonohoia aku la 

 lakou ma ka hale e. Hoomanawanui ae la o Kila i ke aloha o kona mau makuahine, 

 a uumi iho la i ke aloha, hele aku la ma ka wai e auau ai i mea e nalo ai kona uwe ana. 

 Aka o Hooipoikamalanai ma, iia hoohewahewa loa ae la laua ia Kila, no ka mea, ua 

 hookanaka makua ae la. 



A pau ka iiwe ana a Kila maloko o ka wai, hoi aku la a halawai pu me kona 

 mau makuahine, me kona huna ana ia ia iho. I aku la o Hooipoikamalanai ma: "Ke 

 makemake nei maua e lioihoi mai i ka maua mau keiki ma kalii hookahi e noho pu ai, 

 no ka mea, aole o maua makemake e kaawale aku ma ka hale e." Nolaila, kiiia aku 

 la na kaikuaana o Kila, a noho iho la ma kahi hookahi me ko lakoii mau makuahine. 



Ia lakou i akoakoa aku ai, ninau hoohuahualau akii la o Kila i kona mau 

 makuahine: "He mau keiki no nae paha kau?" Hooipoikamalanai ma: "Ae, he mau 

 keiki ka makou; elua maua wahine, hookahi kane, elima mau keiki a makou, ekolu 

 a'u me ka maua kane. Oia nei (Umalehu) ka maua hanau mua, a o kona muli iho, 

 oia keia e paa mai nei (Kaialea), a o ka muli (o Kila) ua make ia, i holo no me kona 

 mau kaikuaana i Haena, i kii i na iwi o ka'u kane, ko lakou makuakane hoi, ua pau 

 ia i ka mano, a o na lima ka'u e paa nei. A elua hoi a ia nei (Hinaviii) me ko lakou 

 makuakane, elua maua wahine hookahi kane. A o ka ia nei mau keiki o laua nei, 

 Kekaihawewe a me Laukapalala. A no ke kui ana ae nei o ka lono e make ana o Kaialea, 

 nolaila, hele mai nei maua e moepuu aku mahope o ka maua keiki. Aka hoi i na e ae 

 oe (Kila) o maua ke make mahope o Kaialea, alalia e oia o Kaialea." 



I aku la o Kila : "E make io ana no ke keiki a olua, apopo e kau ana i ka lele, 

 aole a'u olelo i koe, ua waiho aku au i ka ilamuku ke oia a me ka make." 



